Leerders blink uit in Tygerberg-eisteddfod | Netwerk24
Leerders blink uit in Tygerberg-eisteddfod
Die graad 11-groep is (van links) Ashley Smith, Connor Naldrett, Sino Mbekeni en Christiaan Koorts.
Die Hoërskool Brackenfell se drama-leerders het vanjaar puik presteer in die Tygerberg-eisteddfod.
Die skool het nie minder nie as 12 kategoriewenners opgelewer.
In die drama-kategorie is die skool se graad 10-groep aangewys as die projek-kategoriewenner met 95%.
Die graad 10-leerders, wat individueel presteer het, is Deandra Lategan (wenner van voordrag vir meisies met 94%); Ehan Smit (wenner van voordrag vir seuns met 93%) en Dean Lange (wenner van gedramatiseerde prosa vir seuns met 90%).
Die graad 11-leerders wat uitgeblink het in die individuele kategorieë is Melandri Taljaard (wenner van voordrag vir meisies met 90%); Christiaan Koorts (wenner van voordrag vir seuns met 91%); Sino Mbekeni (wenner van gedramatiseerde prosa vir meisies); Ashley Smith (wenner van monoloog vir meisies met 96%); en Connor Naldrett (wenner van monoloog vir seuns met 99%).
Die talentvolle Connor het ook die gesogte trofee ontvang vir uitmuntende prestasie in drama.